মঞ্জুর হোসেন মিলন : গাজীপুর নগরের উন্নয়ন কর্মযজ্ঞ থেমে থাকায় জনদুর্ভোগ বাড়ছে। নগরের কেন্দ্রবিন্দু গাজীপুর সিটি করপোরেশনের ‘শহীদ তাজউদ্দীন আহমদ মেডিকেল কলেজ হাসপাতাল সড়ক’র সংস্কারবিহীন পরে আছে দীর্ঘ দিন যাবৎ। সড়কের গর্তের পানি ও হাসপাতালের পয়োনিস্কাশন ড্রেনের নোংরা পানিতে পথচারীদের দুর্ভোগ চরমে। ময়লা পানি মারিয়েই চলতে হয় হাসপাতালে সেবা নিতে আসা রোগী ও এসড়কে চলাচলকারী মানুষদের। আর বৃষ্টি হলে সড়কে জমে থাকে হাটু পানি। এ জন্য এ সড়কে চলাচলকারীদের ভোগান্তির অন্ত: থাকে না।